
	На основание чл. 5, ал. 2 от Наредбата за условията и реда за извършване на оценка на въздействието върху околната среда (Наредбата за ОВОС), РИОСВ – Монтана информира:
[bookmark: _GoBack]Инвестиционното предложение „Изграждане на система за капково напояване върху допълнителни площи, представляващи съществуващи лозови масиви на „МАГУРА” АД в ПИ с идентификатори 62339.82.1, 62339.81.20, 62339.81.5, 62339.90.1, 62339.79.52, 62339.79.53 и 62339.79.51 по КККР на с. Раяновци, общ. Белоградчик и ПИ с идентификатор 61011.69.49 по КККР на с. Рабиша, общ. Белоградчик, като част от проекта за „Преструктуриране и конверсия на лозя – презасаждане, изграждане на капково напояване и смяна на подпорна конструкция” на „МАГУРА” АД, с възложител:  „Магура” АД, попада в обхвата на т. 1, буква „в” на Приложение № 2 на Закона за опазване на околната среда и на основание чл. 93, ал. 1, т. 1 от същия закон, подлежи на процедура по преценяване на необходимостта от извършване на ОВОС.
Инвестиционното предложение е под разпоредбите на Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС) и на основание чл. 2, ал. 1, т. 1 от нея подлежи на преценка за вероятната степен на отрицателно въздействие върху защитени зони от екологичната мрежа Натура 2000. 
Преценяването на необходимостта от извършване на ОВОС и оценката за съвместимост ще бъдат проведени в една процедура.
Копие от писмото е изпратено на община Белоградчик, кметство Раяновци, кметство Рабиша и БДДР – Плевен.

